Francis Magalona

Si Francis Magalona (Oktubre 4, 1964 - Marso 6, 2009), nailhan usab isip FrancisM, Master Rapper, ug The Man From Manila, mao ang kanhing rapper, tigsulat og awit, prodyuser, aktor, direktor, ug potograpo. Giselebrar isip "Hari sa Pinoy Rap", siya gikonsiderar nga leyenda sa komunidad sa musikang Pilipino. Siya ang mipasiugda sa paghiusa sa rap ug Pinoy rock, diin dako ang iyang impluwensya sa mga artista nianing klase sa arte. Host usab siya sa telebisyon sa MTV Asia ug sa udtong takna nga  variety show, Eat Bulaga!. Mipanaw si Magalona pito ka buwan human nadiyagnos sa sakit nga acute myelogenous leukemia, usa ka matang sa kanser. Si Magalona posthumous nga gipasidunggan og Presidential Medal of Merit. Ang sitasyon sa maong pasidungog nagkanayon “ tungod sa musikal ug artistikong kahanas, lawom nga pagtuo sa Pilipino ug garbong nasyonal.''

Mga kasayuran

Mga natawo sa 1964
Mga natawo sa Oktubre 4
Mga Pilipinong rapper
Mga Pilipinong aktor
Mga namatay sa 2009
Mga namatay sa Marso 6